José Luis Rodríguez Zapatero. José Luis Rodríguez Zapatero (; talaffuzi: "Xose Luis Rodrigez Sapatero"; 1960-yil 4-avgust) — sobiq Ispaniya Bosh Vaziri. Zapatero Bosh Vazir mansabiga 2004-yilda saylandi; 2008-yil saylovlarida ikkinchi bora shu mansabni egalladi. Liberal qarashli bu siyosatdon qoʻli ostida Ispaniya qoʻshinlari Iroqdan chiqarildi, ETA bilan muzokaralar olib borildi, Xotin-qizlarga Qarshi Zoʻravonlikning oldini olish davlat tashkiloti tuzildi, bir jinsli nikohlarga ruxsat berildi va noqonuniy immigrantlarga amnistiya eʼlon qilindi.